b'\n_START_ARTICLE_\nDarwin (sistem de operare)\n_START_PARAGRAPH_\nDarwin este un sistem de operare open-source dezvoltat de firma Apple. Sistemul a fost publicat \xc3\xaen anul 2000 \xc8\x99i este compus din cod dezvoltat de Apple, precum \xc8\x99i cod derivat din NeXTSTEP, BSD \xc8\x99i alte sisteme UNIX gratuite._NEWLINE_Darwin formeaz\xc4\x83 nucleul de componentele de baz\xc4\x83 pe care Mac OS X, Apple TV \xc8\x99i iOS sunt construite._NEWLINE_Sistemul este compatibil cu Single UNIX Specification versiunea 3 (SUSv3) \xc8\x99i POSIX.\n_START_SECTION_\nIstorie\n_START_PARAGRAPH_\nApple a cump\xc4\x83rat firma NeXT \xc3\xaen 1997, produsul acesteia (sistemul de operare NeXTSTEP) fiind transformat original \xc3\xaen sistemul de operare Rhapsody pe care s-a bazat Mac OS X Server 1.0 \xc3\xaen anul 1999. \xc3\x8en anul 2000 Rhapsody a fost transformat \xc3\xaen Darwin \xc8\x99i a fost publicat sub o licen\xc8\x9b\xc4\x83 liber\xc4\x83 (Apple Public Source License - APSL).\n_START_SECTION_\nKernel\n_START_PARAGRAPH_\nDarwin folose\xc8\x99te un nucleu hibrid (XUN) bazat pe Mach 3 microkernel, diverse elemente din BSD (administrarea proceselor, stiva de networking, sistemul de fi\xc8\x99iere virtual etc.), precum \xc8\x99i un API orientat pe obiecte pentru drivere numit I/O Kit. Nucleul folose\xc8\x99te formatul binar Mach-O care permite ca un singur executabil (inclusiv nucleul) s\xc4\x83 func\xc8\x9bioneze pe mai multe arhitecturi CPU.\n_START_SECTION_\nSuport hardware\n_START_PARAGRAPH_\nDarwin este suportat pe versiunile de 32 de bi\xc8\x9bi \xc8\x99i 64 de bi\xc8\x9bi ale arhitecturii Intel x86 (Mac \xc8\x99i Apple TV) precum \xc8\x99i pe arhitectura de 32 \xc8\x99i 64 bi\xc8\x9bi ARM (iPhone, iPod Touch \xc8\x99i iPad). Exist\xc4\x83 \xc8\x99i un port open-source al nucleului XUN care include \xc8\x99i platformele Intel \xc8\x99i AMD care nu sunt suportate de Apple.\n_START_SECTION_\nSuport aplica\xc8\x9bii\n_START_PARAGRAPH_\nDarwin nu include multe din elementele care definesc Mac OS X, cum ar fi Carbon \xc8\x99i Cocoa API sau Quartz Compositor \xc8\x99i  interfa\xc8\x9ba Aqua, deci nu poate rula aplica\xc8\x9bii Mac. Totu\xc8\x99i, Darwin suport\xc4\x83 un num\xc4\x83r de facilit\xc4\x83\xc8\x9bi Mac OS X mai pu\xc8\x9bin cunoscute, cum ar fi mDNSResponder, care este un DNS responder multicast \xc8\x99i este una din componentele de baz\xc4\x83 ale tehnologiei de networking Bonjour, launchd \xc8\x99i un framework de service management foarte avansat.\n_START_SECTION_\nLicen\xc8\x9b\xc4\x83\n_START_PARAGRAPH_\nSistemul este publicat sub licen\xc8\x9ba Apple Public Source License (APSL) care este considerat\xc4\x83 o licen\xc8\x9b\xc4\x83 liber\xc4\x83 de c\xc4\x83tre Free Software Foundation (FSF).'